Diari Oficial de la Generalitat Valenciana


Sumari del DOGV 4306, del 02-08-2002 (2002/8242)

Informació pública de l'alternativa tècnica del programa per al desenvolupament de l'actuació integrada a les unitats d'execució números 9.1 i 9.2 del Pla General d'Ordenació Urbana d'Albal.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4306

Data del DOGV
:   02-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8242


Organisme emissor
:   Arco Mediterraneo Tercer Milenium, SL, i Llanera, SL

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada a les unitats d'execució números 9.1 i 9.2 del Pla General d'Ordenació Urbana d'Albal. [2002/Q8242]
  
Les mercantils Arco Mediterráneo Tercer Milenium, SL, i Llanera, SL, han formulat una alternativa tècnica de programa per al desenvolupament de l'actuació integrada a les unitats d'execució en sòl urbà número 9.1 i 9.2 del Pla General d'Ordenació Urbana d'Albal, situat entre els carrers de Sant Carles, General Mola, Hernández Lázaro i camí de Vereda, constituït per memòria i projecte d'urbanització, la tramitació de la qual s'ha instat per la via notarial prevista en l'article 48 de la Llei 6/1994, de 24 de novembre, Reguladora de l'Activitat Urbanística (LRAU).
  
En compliment del que es disposa en els articles 48.1.c i 46.3 de la Llei Reguladora de l'Activitat Urbanística, se sotmet a informació pública l'esmentada alternativa tècnica, i es fan constar les característiques essencials de la iniciativa:
  
Els anteriors documents tenen per objecte programar la gestió i urbanització de les unitats d'execució 9.1 i 9.2 del Pla General d'Ordenació Urbana d'Albal, comprés pels terrenys situats entre els carrers de Sant Carles, General Mola, Hernández Lázaro i camí de Vereda.
  
L'alternativa tècnica presentada davant l'ajuntament ha sigut dipositada i protocol·litzada en acta per a la seua posterior exposició pública, a la notaria territorialment competent, que és la notaria de Catarroja, avinguda de Gómez Ferrer, 24, baixos, codi postal 46743, i telèfon 90 101 39 76, de la qual és titular el senyor Juan Antonio Claveria Manso, la qual es troba a disposició dels interessats des de la data de publicació d'esta informació pública i pels terminis que estableix la Llei Reguladora de l'Activitat Urbanística. Igualment, i als efectes oportuns, s'ha dipositat a l'Ajuntament d'Albal, amb data 10 de juliol de 2002, un exemplar per a la seua pública exposició.
  
Així se sotmet a informació pública, de conformitat amb allò que disposa l'article 48.1 i l'article 46.3 de la Llei Reguladora de l'Activitat Urbanística, els documents esmentats pel termini de 20 dies hàbils, a contar des de l'última publicació d'aquest anunci en el Butlletí Oficial de la Província de València i en el Diari Oficial de la Generalitat Valenciana.
  
En el període d'exposició pública, qualsevol persona podrà comparéixer en aquesta notaria per a obtenir una còpia de l'acta de protocol·lització o sol·licitar-ne l'exhibició, en l'horari d'atenció al públic del despatx de notaria.
  
Així mateix, es fa constar la possibilitat de consultar a l'ajuntament, en l'horari d'atenció al públic, les actuacions derivades de la documentació dipositada en aquest i de presentar, per a incorporar-les-hi, tant al·legacions com alternatives tècniques que pretenguen competir amb l'exposada al públic, i també proposicions juridicoeconòmiques per a executar qualsevol de les alternatives.
  
El present anunci es publica igualment al Butlletí Oficial de la Província de València perquè valga d'anunci als afectats desconeguts o a aquells l'adreça dels quals no consta, o consta erròniament, al Registre Cadastral, de conformitat i als efectes previstos en l'article 59.4 de la Llei 30/1992, modificada per la Llei 4/1999, de Procediment Administratiu Comú, el qual es considera com a edicte.
  
Com a annex al present, s'hi acompanya també una relació amb expressió de titulars cadastrals i que és la següent:
  
Als efectes legals oportuns.